A4-0098/99

Πρόταση κανονισμού του Συμβουλίου που τροποποιεί τον κανονισμό (ΕΟΚ, Ευρατομ, ΕΚΑΧ) αριθ. 259/68 περί καθορισμού του κανονισμού υπηρεσιακής καταστάσεως των υπαλλήλων καθώς και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (COM(98)0312 - C4-0332/98 - 98/0176(CNS))

Η εν λόγω πρόταση εγκρίνεται με τις ακόλουθες τροπολογίες:

(Τροπολογία 4)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η έγκριση ενός καθεστώτος για τους βοηθούς των βουλευτών του Ευρωπαϊκού Κοινοβουλίου πριν από το τέλος της τρέχουσας κοινοβουλευτικής περιόδου έχει μεγάλη σημασία για να υπάρξει μεγαλύτερη διαφάνεια και για να εξασφαλιστεί για τους βοηθούς αυτούς μια ομοιογενής κατάσταση η οποία θα ανταποκρίνεται στην απασχόλησή τους.

(Τροπολογία 26)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη ότι η συγκεκριμένη αυτή δαπάνη του Ευρωπαϊκού Κοινοβουλίου απαιτεί την αντίστοιχη ονοματολογία στον προϋπολογισμό,

(Τροπολογία 6)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι έχει εξέχουσα σημασία η παρούσα πρόταση κανονισμού να τεθεί σε εφαρμογή κατά την έναρξη της προσεχούς κοινοβουλευτικής περιόδου (1999)[semigr ]

(Τροπολογία 31)

Άρθρο 2

Άρθρο 78α (κανονισμός αριθ. 259/68 - Καθεστώς λοιπών υπαλλήλων)

>Αρχικό κείμενο>

Οι βοηθοί βουλευτού που προσλαμβάνονται ως επικουρικοί υπάλληλοι για να ασκήσουν καθήκοντα βοηθού βουλευτού σε ένα ή περισσότερα μέλη του Ευρωπαϊκού Κοινοβουλίου υπόκεινται, κατά παρέκκλιση των διατάξεων του Τίτλου III του παρόντος καθεστώτος, στους όρους προσλήψεως, διάρκειας της υπαλληλικής σχέσης και αποδοχών που καθορίζονται στις γενικές εκτελεστικές διατάξεις οι οποίες εκδίδονται από το Ευρωπαϊκό Κοινοβούλιο.

>Κείμενο μετά την ψηφοφορία στο ΕΚ>

1. Οι βοηθοί βουλευτού που προσλαμβάνονται ως επικουρικοί υπάλληλοι για να ασκήσουν καθήκοντα βοηθού βουλευτού σε ένα ή περισσότερα μέλη του Ευρωπαϊκού Κοινοβουλίου υπόκεινται, κατά παρέκκλιση των διατάξεων του Τίτλου III του παρόντος καθεστώτος, στις γενικές εκτελεστικές διατάξεις οι οποίες εκδίδονται από το Ευρωπαϊκό Κοινοβούλιο

πριν από το τέλος της παρούσας κοινοβουλευτικής περιόδου.

>Αρχικό κείμενο>

>Κείμενο μετά την ψηφοφορία στο ΕΚ>

2. Οι εν λόγω γενικές εκτελεστικές διατάξεις αποφασίζονται από το Ευρωπαϊκό Κοινοβούλιο μετά από πρόταση της αρμόδιας επιτροπής και ρυθμίζουν ειδικότερα:

>Αρχικό κείμενο>

>Κείμενο μετά την ψηφοφορία στο ΕΚ>

- τους γενικούς όρους απασχόλησης, πρόσληψης και απόλυσης,

- τις αποδοχές,

- τους όρους εγγραφής στα καθεστώτα κοινωνικής ασφάλισης και συνταξιοδότησης,,

- τον τόπο διορισμού,

- τις διατάξεις περί απορρήτου,

- την απαγόρευση άσκησης παράλληλων αθέμιτων δραστηριοτήτων, μεταξύ των οποίων και τη συμμετοχή σε ομάδες πίεσης,

- την απαγόρευση άνισης μεταχείρισης πολιτών τρίτων κρατών,

- το καθεστώς διευθέτησης των διαφορών μεταξύ εργοδοτών και εργαζομένων και την εξαίρεση κάθε ευθύνης του Ευρωπαϊκού Κοινοβουλίου στις εργασιακές σχέσεις.

>Αρχικό κείμενο>

Οι διατάξεις αυτών των γενικών εκτελεστικών διατάξεων που αφορούν τους όρους αποδοχών καθώς και κάθε μεταγενέστερη τροποποίηση των διατάξεων αυτών γνωστοποιούνται στις αρμόδιες για τον προϋπολογισμό αρχές ένα μήνα πριν τεθούν σε ισχύ.

>Κείμενο μετά την ψηφοφορία στο ΕΚ>

3. Οι διατάξεις αυτών των γενικών εκτελεστικών διατάξεων που αφορούν τους όρους αποδοχών καθώς και κάθε μεταγενέστερη τροποποίηση των διατάξεων αυτών γνωστοποιούνται

σε εύθετο χρόνο στις αρμόδιες για τον προϋπολογισμό αρχές. Σε κάθε περίπτωση, λαμβάνουν υπόψη το χρονοδιάγραμμα έγκρισης της κατάστασης προβλέψεων και του προϋπολογισμού από το Κοινοβούλιο.

>Αρχικό κείμενο>

>Κείμενο μετά την ψηφοφορία στο ΕΚ>

4. Η ετήσια αποζημίωση «για βοηθούς βουλευτών» προορίζεται για την αμοιβή των βοηθών και λοιπών συνεργατών, δεδομένου ότι οι μισθοί τους καταβάλλονται απευθείας από το Ευρωπαϊκό Κοινοβούλιο μετά από εντολή των βουλευτών.

(Τροπολογία 9)

Άρθρο 2

Άρθρο 78α, παράγραφος 5 (νέα) (κανονισμός 259/68 - Άλλοι υπάλληλοι)

>Αρχικό κείμενο>

>Κείμενο μετά την ψηφοφορία στο ΕΚ>

5. Οι ανωτέρω διατάξεις δεν εφαρμόζονται στο προσωπικό των βουλευτών στο Ευρωπαϊκό Κοινοβούλιο, το οποίο απασχολείται στα κράτη μέλη, εκτός και εάν ο βουλευτής κάνει ειδική προς τούτο αίτηση.

(Τροπολογία 10)

Άρθρο 2

Άρθρο 78α, παράγραφος 4 (νέα) (κανονισμός 259/68 - Άλλοι υπάλληλοι)

>Αρχικό κείμενο>

>Κείμενο μετά την ψηφοφορία στο ΕΚ>

4. Στις περιπτώσεις των ανωτέρω παραγράφων 2 και 3 εφαρμόζεται η σχετική εθνική νομοθεσία, η δε εφαρμογή της ουδόλως επηρεάζεται από την ειδική νομική φύση των συμβαλλομένων μερών.

(Τροπολογία 11)

Άρθρο 2α (νέο)

Άρθρο 78β (νέο) (κανονισμός 259/68 - Άλλοι υπάλληλοι)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

Στο άρθρο 78 προστίθεται το ακόλουθο νέο άρθρο 78β:

«Άρθρο 78β

1. Το μέλος ή ομάδα βουλευτών του Ευρωπαϊκού Κοινοβουλίου προσλαμβάνουν για λογαριασμό του τελευταίου κοινοβουλευτικούς συνεργάτες σύμφωνα με τους όρους των ακολούθων διατάξεων και βάσει συμβάσεως υπηρεσιών.

>Αρχικό κείμενο>

>Κείμενο μετά την ψηφοφορία στο ΕΚ>

2. Για να αντιμετωπιστούν οι ανάγκες σε ό,τι αφορά τη διεξαγωγή ειδικών και εκτάκτων εργασιών, τα μέλη του Ευρωπαϊκού Κοινοβουλίου μπορούν να προσλαμβάνουν, εμπειρογνώμονες ή/και συμβούλους για χρονική περίοδο μικρότερη των τριών μηνών ή σε άλλους τόπους εργασίας. Το παρών καθεστώς δεν εφαρμόζεται στην περίπτωση των συνεργατών ή συμβούλων αυτών.»

(Τροπολογία 13)

Άρθρο 2β (νέο)

Άρθρο 78δ (νέο) (κανονισμός 259/68 - Άλλοι υπάλληλοι)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2β

Στο άρθρο 78, προστίθεται το ακόλουθο άρθρο:

«Άρθρο 78δ

Από τη σύμβαση προσφοράς υπηρεσιών πρέπει να προκύπτει κυρίως:

>Αρχικό κείμενο>

>Κείμενο μετά την ψηφοφορία στο ΕΚ>

α) το χρονικό σημείο ανάληψης των καθηκόντων,

>Αρχικό κείμενο>

>Κείμενο μετά την ψηφοφορία στο ΕΚ>

β) η διάρκεια της απασχόλησης,

>Αρχικό κείμενο>

>Κείμενο μετά την ψηφοφορία στο ΕΚ>

γ) τα καθήκοντα που πρέπει να εκπληρώνει ο κοινοβουλευτικός συνεργάτης,

>Αρχικό κείμενο>

>Κείμενο μετά την ψηφοφορία στο ΕΚ>

δ) η κατάταξη του κοινοβουλευτικού συνεργάτη βάσει του άρθρου 78η,

>Αρχικό κείμενο>

>Κείμενο μετά την ψηφοφορία στο ΕΚ>

ε) ο χρόνος και ο τόπος εργασίας.»

(Τροπολογία 15)

Άρθρο 2γ (νέο)

Άρθρο 78στ (νέο) (κανονισμός 259/68 - Άλλοι υπάλληλοι)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2γ

Στο άρθρο 78 προστίθεται το ακόλουθο άρθρο

«Άρθρο 78στ

Πολίτες τρίτων κρατών μπορούν να προσλαμβάνονται ως κοινοβουλευτικοί συνεργάτες εφόσον διαθέτουν ισχύουσα σε ένα κράτος μέλος της Ευρωπαϊκής Ένωσης άδεια εργασίας.»

(Τροπολογία 19)

Άρθρο 2δ (νέο)

Άρθρο 78ι (νέο) (κανονισμός 259/68 - Άλλοι υπάλληλοι)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2δ

Στο άρθρο 78 προστίθεται το ακόλουθο άρθρο

«Άρθρο 78ι

Οι εργατικές διαφορές μεταξύ μελών του Ευρωπαϊκού Κοινοβουλίου και κοινοβουλευτικών βοηθών διευθετούνται από τη Διοίκηση του Κοινοβουλίου, κατόπιν συμφωνίας με τον ενδιαφερόμενο βουλευτή. Εάν οι διαφορές αυτές δεν είναι δυνατόν να επιλυθούν με αυτόν τον τρόπο, επιλύονται με βάση το άρθρο 73 του κανονισμού.»

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που τροποποιεί τον κανονισμό (ΕΟΚ, Ευρατομ, ΕΚΑΧ) υπ' αριθ. 259/68 περί καθορισμού του κανονισμού υπηρεσιακής καταστάσεως των υπαλλήλων καθώς και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων (COM(98)0312 - C4-0332/98 - 98/0176(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0312 - 98/0176(CNS)) ((ΕΕ C 179 της 11.6.1998, σελ. 16)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 24 της Συνθήκης περί ιδρύσεως Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων (C4-0332/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Προϋπολογισμών και της Επιτροπής Κανονισμού, Ελέγχου της Εντολής και Ασυλιών (A4-0098/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο και προβαίνει πάραυτα στην επεξεργασία των γενικών εκτελεστικών διατάξεων[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που έχει εγκρίνει το Κοινοβούλιο, να το ενημερώσει σχετικώς[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.